বনলতা বিশ্ব সাহিত্য পরিষদ

বাংলা সাহিত্যের ভান্ডার যুগে যুগে সম্বৃদ্ধ করে গেছেন আমাদের দেশের কালজয়ী অনেক কবি, সাহিত্যিক,লেখক। যাদের লেখা পড়েই আমরা জানতে পেরেছি বাংলা সাহিত্য। বর্তমান সময়ের প্রেক্ষাপটে বাংলা সাহিত্যকে আরো সম্বৃদ্ধ করার প্রয়াস নিয়ে ভাষার মাস ফেব্রুয়ারির ২১ তারিখ, মাতৃভাষা দিবসেই আমরা আমাদের যাত্রা শুরু করলাম।

সাহিত্যপ্রেমী বন্ধুগণ, আমাদের পরিবারে আছেন বাংলা সাহিত্যের শ্রদ্ধেয় ও প্রগতিশীল ক্ষ্যাতিমান লেখক, কবি, সাহিত্যিক এবং বিশিষ্ট ব্যক্তিবর্গ। নতুন, পুরাতন সব লেখকদের জন্যই বনলতা বিশ্ব সাহিত্য পরিষদ একটি আদর্শ প্লাটফর্ম। বিশুদ্ধ সাহিত্য চর্চার মহৎ উদ্দেশ্য নিয়ে বনলতা বিশ্ব সাহিত্য পরিষদ পরিবারের যাত্রা শুরু হলো। আপনাদের সকলের সহযোগিতা এবং আন্তরিকতা পেলে আমরা নিশ্চয়ই সফল হবো।

আমরা তাদের শ্রদ্ধা করতে শিখি, তারাও আন্তরিক হবেন,সেই সাথে আমাদের লেখনীতে গঠনমূলক সমালোচনা, সম্পাদনা এবং সে বিষয়ের পরিপ্রেক্ষিতে সহজ ও সুন্দর পরামর্শের আঙ্গিকে লেখককে তার লেখার গতি ও দিক নির্দেশনা দিয়ে যাবেন। এতে করে লেখকরা নিজেদের ভুল গুলো শুধরে নিতে পারবেন, লেখার মানও-উন্নত হবে। ফলে প্রবীণ ও নবীন লেখকদের আন্তরিক ও সার্বিক সহযোগিতায় কার্যত একটা শক্তিশালী কবিতার গ্রুপে পরিনত হবে।

## বনলতা বিশ্ব সাহিত্য পরিষদ গ্রুপের নীতিমালা

১) সম্মানিত সকল সদস্যবৃন্দ সাহিত্য সর্ম্পকিত যে কোন ধরনের স্বরচিত লেখা প্রতিদিনই পোস্ট করতে পারবেন। প্রতিটি লেখায় শিরোনাম উল্লেখ করতে হবে এবং তার নিচে কবির নাম এবং তারিখ অবশ্যই যুক্ত থাকতে হবে।

২) অশ্লীল কথায় সাজানো, নোংরা ছবি সম্বলিত কোন পোস্ট করা যাবে না।

৩) সরাসরি রাজনীতির সাথে সম্পর্কিত কোন লেখা বা রাজনৈতিক ব্যক্তিবর্গেকে সরাসরি কটুক্তি করে অথবা উস্কানিমূলক বা প্রচারণামূলক কোনো লেখা বা এ বিষয়ের উপর কোন ধরণের ছবি পোস্ট করা যাবে না।

৪) অন্য সদস্যগণ বিব্রতবোধ করে এমন কোন লেখা পোস্ট করা যাবে না। পরস্পরের প্রতি শ্রদ্ধা রেখে লেখা পোস্ট করতে হবে।

৫) যা সাহিত্যের সাথে কোন ভাবেই সর্ম্পকিত নয়, এমন কিছু গ্রুপে পোষ্ট করা যাবে না।

৬) কোন সম্প্রদায় কে উদ্দেশ্য করে যেমন কোন ধর্মের অনুভুতির উপর আঘাত করে কিংবা সরাসরি বর্ণবাদ নিয়ে কােন লেখা পোস্ট করা যাবে না।

৭) অন্য কোন কবির লেখা কপি বা অন্য কবির লেখার ভিতরকার অংশবিশেষ বা খন্ডিত অংশ কপি করে, নিজের নামে পোস্ট করা যাবে না। এমন কোন ঘটনার প্রমাণ পাওয়া গেলে, ঐ ব্যক্তিকে গ্রুপে নিষিদ্ধ করা হবে।

৮) ফেইক অাইডি, অন্যের ছবি নিজের প্রোফাইল পিকচারে লাগিয়ে, সত্যিকার পরিচয় গোপন রেখে যারা গ্রুপে যোগ দিয়েছেন তাদের বলব নিজের ছবি দিয়ে নিজ নামে কবিতা লিখুন। যেহেতু এটা সাহিত্য গ্রুপ। এমন যারা করে তাদের অন্য উদ্দেশ্য থাকে। আমরা যখনই বুঝবো এমন কেউ যিনি আমাদের ক্ষতির কারন হতে পারেন তাহলে তার সদস্য পদ বাতিল হবে।

৯) কোন লেখক নিজের ছবি পোষ্ট দিতে পারবেন না। আর কবিতায় ও নিজের ছবি দেয়া থেকে বিরত থাকুন। যদি দিতে হয় কবিতার সাথে সামঞ্জস্য রেখে ছবি পোস্ট দিন।

১০) যে কোনো লেখার গঠন মূলক ও সামঞ্জস্য রেখে মন্তব্য করতে হবে। লেখার উপর সমালোচনা করা যাবে,অবশ্যই তা সবার প্রতি শ্রদ্ধা রেখে ও আন্তরিকতা বজায় রেখে। কোন প্রকার ঝগড়া বা বিশৃঙ্খলা সৃষ্টি করে, এধরনের কোনো মন্তব্য করা থেকে বিরত থাকতে হবে।

১১) সাহিত্য সর্ম্পকিত নয় এমন কোন পোস্ট যেমন বিজ্ঞাপন, পেপার কাটিং,প্রচারণা,অন্য গ্রুপের লিংক এধরনের কোন লেখা পেলে বিনা নোটিশে ডিলিট করা হবে। বার বার একই কাজ করলে তার সদস্য পদ বাতিল করা হবে।

১২) আমরা সবাই অবগত আছি লিখতে হলে পড়ার বিকল্প কিছু নেই। নতুন প্রজন্মের বাঙালিদের কাছে বাংলা ভাষা এবং সাহিত্য আরো আকর্ষনীয় রূপে পরিচিত করে তুলবে। সেই সাথে অন্যদের লেখার প্রতি উৎসাহ যোগাবে, যত বেশী পড়বেন ততই শিখতে পারবেন। তাই সকলেই কবিতা পড়ে মন্তব্য করে উৎসাহিত করুন, যেন পরবর্তী লেখা আরো সুন্দর হয়। এবং লেখায় আগ্রহ বাড়ে। যারা কবিতা লিখতে পারেন না তারা কবিতায় লাইক, কমেন্ট দিন এতে সবাই সবাইকে চিনবে, সেই সাথে আন্তরিকতা বাড়বে।

১৩) লেখা পোস্ট দিয়েই চলে যাবেন না,দয়াকরে অন্যদের লেখা পড়ুন এবং লাইক দিন সেই সাথে গঠনমূলক কমেন্টস করুন। এতে অন্যরাও আপনার লেখা পড়বে, লাইক ও কমেন্টস করবে। এ বিষয়টি পালন করার জন্য বিশেষ ভাবে অনুরোধ করছি ।

পরিষদের গঠনতন্ত্র

★ উপদেষ্টা মন্ডলীতে আছেনঃ

১.প্রধান উপদেষ্টা নির্বাহী -মোঃ ছানা উল্লাহ্। -মুক্তিযোদ্ধা এবং সাবেক সচিব।

২. প্রধান উপদেষ্টা-জনাব এবিএম সোহেল রশিদ। - কবি, সংগঠক, অভিনয় শিল্পী ও বিশ্লেষক।

৩.উপদেষ্টা- জনাব আবু রায়হান মিসবাহ। কবি,সংগঠক ও সম্পাদক ।

৪.উপদেষ্টা-জনাব আসানুজ্জামান শিবলী। -- কবি ও সংগঠক।

৫.আন্তর্জাতিক বিষয়ক সাহিত্য উপদেষ্টাঃ জনাব ইব্রাহিম খলিল । --কবি,সাংবাদিক ও সম্পাদক, মাদ্রিদ, স্পেন ।

## নির্বাহি ও কার্যকরী সদস্য

১. সভাপতি মহোদয় - জনাব আবুল কালাম আজাদ। --- কবি,সংগঠক ও আবৃতিকার।

২. সহ সভাপতি-জনাব ইব্রাহিম খলিল। ---- কবি ও সংগঠক, প্রবাসী কবি, মধ্যপ্রাচ্য।

৩.প্রতিষ্ঠাতা পরিচালক ও সাধারন সম্পাদক-- রূপকথা।--- কবি ও সংগঠক।

৪.নির্বাহী পরিচালক-জনাব কার্তিক বিশ্বাস।-- কবি ও সংগঠক।

৫.সাহিত্য বিষয়ক সম্পাদকঃ জনাব মোঃ ইব্রাহিম খলিল ০২ -- কবি, সংগঠক ।

৬. সাহিত্য বিষয়ক সম্পাদিকাঃ জনাবা পলি আলী, কবি ও সংগঠক।

৭.যুগ্ন-সাধারণ সম্পাদক- জনাব মুকুল সরকার-- প্রবাসী কবি, কুয়েত প্রবাসী।

৮.সাংগঠনিক সম্পাদক - জনাব আশরাফ আলী।
কবি ও সংগঠক।

৯. সহ-সাংগঠনিক সম্পাদক -ফারাবী আক্তার।--কবি ও শিক্ষক ।

১০.আন্তর্জাতিক বিষয়ক সাহিত্য সম্পাদকঃ
জনাব মুঃ এনামুল হক সরদার।-- প্রবাসী কবি, মধ্যপ্রাচ্য।

১১.আন্তর্জাতিক বিষয়ক মহিলা সাহিত্য সম্পাদিকা (ক)জনাবা রোকেয়া লিলি। প্রবাসী কবি, সিডনি, অস্ট্রেলিয়া।
(খ) শিবানী গুপ্তা- ভারতীয় কবি, প্রবন্ধকার।

১২.যুগ্ম-সাহিত্য বিষয়ক সম্পাদিকাঃ জনাবা লাইজু খান।-কবি ও সংগঠক।

১৩.প্রচার সম্পাদক- জনাব রাজু আহমেদ।-- কবি ও সংগঠক।

১৪.দপ্তর সম্পাদক- জনাবা প্রীতি আক্তার । কবি ও শিক্ষিকা।

১৫.গ্রুপ পর্যবেক্ষক - আই জে ইব্রাহিম - কবি।

১৬. গ্রুপ প্রচ্ছদ শিল্পীঃ জনাব এহসান আননুর - কবি ও চিত্রাঙ্কন শিল্পী।

## বনলতা বিশ্ব সাহিত্য পরিষদ ববিসাপ” এর কার্যকরী সদস্য

১. জনাব মিলন বিশ্বাস - চিত্রশিল্পী, কবি ও গীতিকার।
২. জনাব জগতপুরী জসীম খান আমিন - কবি।

৩. জনাবা খাদিজা বেগম - কবি

৪. জনাবা রেবু সুলতানা লিপি (শিক্ষক ও কবি)

৫.জনাবা জান্নাতুল বাকী,-কবি।

৬.জনাব সৌরভ দে - কবি

৭. জনাব সৌরভ হালদার - কবি

৮.জনাবা সাবিলা নূর লিজা কবি।

## সবশেষে

সন্মানিত সদস্যবৃন্দ উল্লেখিত নীতিমালার প্রতি সম্মান প্রদর্শন করে, যথাযথ ভাবে তা পালন করবেন সেই সাথে অন্যদেরকে ও পালন করতে উৎসাহিত করবেন। তাহলেই আমাদের বনলতা বিশ্ব সাহিত্য পরিষদই হবে বিশুদ্ধ সাহিত্য চর্চার আদর্শ প্লাটফর্ম । আমরা সাহিত্য ভালবাসি, তাই চর্চা করি ,আর এজন্যই প্রয়োজন একটি সুন্দর পরিমন্ডল।
আমাদের শ্লোগান হোকঃ

সাহিত্য নিয়ে আলোচনা- সমালোচনা -পর্যালোচনা চলুক অবাধে,
প্রতিটি এলোমেলো লেখা হোক সাহিত্য, সমালোচনার সুবাদে।

বনলতা বিশ্ব সাহিত্য পরিষদ আপনার আমার আমাদের সকলের। আপনাদের স্বতঃস্ফূর্ত অংশগ্রহণ এবং আন্তরিকতায় আমাদের একান্ত কাম্য। পরস্পরের ভালোবাসার বন্ধনই আমাদের লেখার শক্তি যোগাবে। আসুন সবাই একসাথে একটি সুন্দর পরিমন্ডলে সাহিত্য চর্চার জন্য মিলিত হই। আজকের লেখা হোক আগামী প্রজন্মের প্রেরণা ও শক্তি।